**Formular de verificare a eligibilității solicitantului și proiectului de/pentru tineret | Anexa 2**

Înaintea evaluării propriu-zise, se verifică dacă propunerile primite sunt complete și dacă îndeplinesc criteriile de conformitate menționate în Regulamentul privind finanțarea nerambursabilă de la bugetul local al municipiului Timișoara a proiectelor de/pentru tineret.

Verificarea respectării condițiilor de participare a dosarelor de aplicație - conformitatea administrativă, inclusiv sub aspectul eligibilității cheltuielilor prevăzute în formularul pentru descrierea bugetului de venituri și cheltuieli, se realizează de către secretariatul tehnic al autorității finanțatoare. Pentru a fi declarată eligibilă și conformă, propunerea de proiect trebuie să conțină toată documentația solicitată prin Regulament. Eligibilitatea și conformitatea se stabilesc pe baza grilei de verificare a eligibilității și conformității administrative din Regulament.

|  |  |  |  |
| --- | --- | --- | --- |
| **Documente obligatorii ce însoțesc aplicare** | **Da** | **Nu** | **Observații**  |
| * **Anexa 1 - Propunere de proiect**, completată și transmisă electronic, utilizând formularul pus la dispoziție de autoritatea finanțatoare și urmând specificațiile menționate în cadrul acestuia, precum și în cadrul Regulamentului
 |  |  |  |
| * **Anexa 1.1. – Bugetul** de venituri și cheltuieli, completat în lei, utilizând formularul pus la dispoziție de autoritatea finanțatoare și urmând specificațiile menționate în cadrul acestuia, precum și în cadrul prezentului regulament; semnat și datat;
 |  |  |  |
| * **Anexa 1.2. – Declarații de parteneriat**, completate cu datele relevante și semnate de către parteneri, urmărind structura informațiilor pusă la dispoziție de autoritatea finanțatoare;
 |  |  |  |
| * **Anexa 1.3. – Declarația pe propria răspundere** privind eligibilitatea solicitantului, utilizând formularul pus la dispoziție de autoritatea finanțatoare, semnată și datată;
 |  |  |  |
| * **Raportul de activitate** al solicitantului pe ultimii 3 ani; informații relevante pentru solicitarea finanțării nerambursabile (descriere activități și proiecte derulate, cu mențiuni privind denumirea finanțatorilor din trecut, denumirea programului de finanțare, perioade de derulare, grupuri țintă, buget, experți, parteneri, link-uri, fotografii/mărturii turnamente, concursuri, premii ș.a.); cei care au derulat activități pe o perioadă mai scurtă de un an, vor depune raport de activitate pentru perioada respectivă;
 |  |  |  |
| * **CV-urile echipei de proiect**, semnate și datate de către persoanele în cauză sau însoțite de acordul scris al acestora privind participarea în cadrul proiectului
 |  |  |  |
| * **Hotărârea Judecătorească de înființare, decizia / ordinul de înființare / adeverință sau alt document doveditor al dobândirii personalității juridice, din care să rezulte eligibilitatea solicitantului, conform prezentului regulament;**
 |  |  |  |
| * **Act constitutiv / statut / regulament de organizare și funcționare;**
 |  |  |  |
| * **Certificatul de înregistrare fiscală** de la Agenția Națională de Administrare Fiscală (ANAF);
 |  |  |  |
| * Alte documente pe care solicitantul le consideră relevante pentru activitatea sa.
 |  |  |  |